
A Wikipédiából, a szabad enciklopédiából 


A tuvai nyelv (más néven tuv/n; tuvaiul TbiBa flbm tyva dyl ) az 
altaji nyelvcsalád, azon belül a török nyelvek csoportjába 
sorolható természetes nyelv. Beszélőinek száma összesen 
mintegy 264 400 főre tehető, jelentős hányaduk - 235 000 fő - 
az oroszországi Tuva területén él. Ezen kívül körülbelül 27 000 
ember beszéli Kínában és további 2400 Mongólia egyes 
részein, közöttük azonban nincs anyanyelvi beszélő. A tuvai 
nyelven beszélők száma növekedést mutat. A nyelv leírásához a 
cirill írásrendszert használj ák.bk 2 ! 

A tuvai nyelvet rendszerint négy nagyobb elkülöníthető 
dialektusra szokták felosztani: nyugati, középső, északkeleti és 
délkeleti. Legfőképpen a középső dialektuson alapul a nyelv 
írott változata. 

A latin alapú ábécét 1930-ban Mongus Lopszang-Csinmit 
(Mongush Lopsang-Chinmit; Lubsan Zhigmed), tuvai 
buddhista szerzetes dolgozta ki. Az írásrendszer használatával 
néhány könyvet, folyóiratot, valamint felnőttek írás-olvasás 
oktatására szánt ábécéskönyvet jelentettek meg. A szerzetest 
tizenegy évvel a bevezetés után a sztálini tisztogatások 
részeként 1941. december 31-én kivégezték. 

1943 szeptemberében a korábbi latin írást felcserélték cirill 
alapúra, azóta is ez van használatban.^^ 

